आयुष विभाग, पतंजलि योग समिति व उपमंडल शाहाबाद मारकंडा के सहयोग से राजकीय वरिष्ठ माध्यमिक विद्यालय के प्रागंण में योग दिवस को लेकर पायलट रिहर्सल की। मुख्यातिथि एसडीएम सतबीर सिंह कुंडू ने कहा कि हर व्यक्ति की दिनचर्या योग से शुरू होनी चाहिए। आज योग हमारे देश में ही नहीं बल्कि विदेशों में किया जाता है। लोग योग दिवस पर सुबह छह बजे तक आयोजन स्थल पर पहुंचे। पतंजलि योग समिति के जिला युवा प्रभारी संजीव सैनी व सभा सदस्य शशीकांत, महेश गुप्ता,सह प्रभारी विक्रम सिंह व कृष्ण लाल सैनी ने योग करवाया। आयुष के डा. अश्वनी गुप्ता ने कहा कि योग करने से हमारा शारीरिक स्वास्थ्य ठीक रहता है। इस अवसर पर डीएसपी जगदीश राय, कार्यकारी अभियंता बिजली बोर्ड राजेंद्र मोर, बीईओ रामदिया गागट, एसडीओ युधिष्ठिर मोदगिल, एसएमओ डा. रविंद्र शर्मा, एसडीओ पंचायती राज जिले सिंह, एएसडीओ रघुवीर सिंह, रजनीकांत, विनोद कुमार गुप्ता, गुरमीत, विजय लक्ष्मी, अरुण कुमार, सचिव मार्केट कमेटी अफसर, खाद्य आपूर्ति विभाग के निरीक्षक गौरव अरोडा, एससीपीओ रामपाल नैन, सुरेंद्र शर्मा, एथलेटिक कोच गुरनाम सिंह, ग्राम सचिव ईशम सैनी, परमजीत, जितेंद्र सिंह, सरपंच अमरिंद्र सिंह कठवा, सरपंच संदीप सैनी नारायणगढ़ माजरा, सरपंच विनोद सैनी यारा आदि मौजूद रहे।